เฟดเอ็กส์-โนเล่ กอดคอร่วงรอบ 8 คน ศึกเทนนิสเซี่ยงไฮ้ 
แชมป์เก่า โนวัค ยอโควิช นักหวดมือ 1 ของโลก กับ โรเจอร์ เฟเดอเรอร์ มือ 3 ของโลก ดันพลาดท่าให้กับนักหวดหนุ่ม กระเด็นตกรอบทั้งคู่ ในศึกเทนนิสเซี่ยงไฮ้ รอบ 8 คนสุดท้าย  ,วันที่ 11 ต.ค. ศึกเทนนิส เอทีพี ทัวร์ มาสเตอร์ส 1000 รายการโรเล็กซ์ เซี่ยงไฮ้ มาสเตอร์ส ชิงเงินรางวัลรวม 7,473,620 ดอลลาร์สหรัฐฯ (ราว 227 ล้านบาท) ที่นครเซี่ยงไฮ้ ประเทศสาธารณรัฐประชาชนจีน โดยเป็นการแข่งขันในประเภทชายเดี่ยวรอบก่อนรองชนะเลิศ หรือรอบ 8 คนสุดท้าย,คู่ไฮไลต์ของวันนี้เริ่มที่ โนวัค ยอโควิช นักหวดมือ 1 ของโลก ชาวเซอร์เบีย ดีกรีแชมป์เก่าเมื่อปีก่อน พลาดท่าพ่ายให้กับ สเตฟานอส ซิตซิปาส นักเทนนิสดาวรุ่งพุ่งแรงมือ 7 ของโลก จากกรีซ 1-2 เซต 6-3, 5-7 และ 3-6 ส่งผลให้ โนเล่ หยุดเส้นทางการป้องกันแชมป์เพียงแค่รอบ 8 คนเท่านั้น,ส่วนผู้ปราบแชมป์เก่า ซิตซิปาส ในวัย 21 ปี จะเดินหน้าเข้าสู่รอบรองชนะเลิศ ไปพบกับของแข็งจากประเทศรัสเซีย อย่าง ดานิล เมดเวเดฟ มือ 4 ของโลก ซึ่งในรอบที่ผ่านมา โชว์ฟอร์มดุไล่ต้อน ฟาบิโอ ฟอญินี มือ 12 ของโลก จากอิตาลี 2 เซตรวด 6-3 และ 7-6 (ไทเบรก 7-4) ,ขณะที่ โรเจอร์ เฟเดอเรอร์ ก็กลายเป็นนักเทนนิสมือเก่งอีกคนที่ร่วงในรอบดังกล่าว โดยมือ 3 ของโลกรายนี้ พลาดท่าให้กับ อเล็กซานเดอร์ ซเวเรฟ มือ 6 ของโลก จากเยอรมนี 1-2 เซต 3-6, 7-6(9-7) และ 3-6 ซึ่ง ซเวเรฟ จะผ่านเข้ารอบไปรอพบผู้ชนะระหว่าง โดมินิค ธีม มือ 5 ของโลก (ออสเตรีย) กับ มัตเตโอ แบร์เรตตีนี มือ 13 ของโลก (อิตาลี)
แชมป์เก่า โนวัค ยอโควิช นักหวดมือ 1 ของโลก กับ โรเจอร์ เฟเดอเรอร์ มือ 3 ของโลก ดันพลาดท่าให้กับนักหวดหนุ่ม กระเด็นตกรอบทั้งคู่ ในศึกเทนนิสเซี่ยงไฮ้ รอบ 8 คนสุดท้าย
เทนนิส,เซี่ยงไฮ้ มาสเตอร์ส,โนวัค ยอโควิช,โรเจอร์ เฟเดอเรอร์,โนเล่,เฟดเอ็กซ์